CELEX: 32021R1329
Language: hu
Date: 2021-08-10 00:00:00
Title: A Bizottság (EU) 2021/1329 végrehajtási rendelete (2021. augusztus 10.) az (EU) 2020/2235, az (EU) 2020/2236, az (EU) 2021/403 és az (EU) 2021/404 végrehajtási rendeletnek a bizonyos szállítmányok Unióba történő beléptetéséhez szükséges állategészségügyi bizonyítványok, állategészségügyi/hatósági bizonyítványok és hatósági bizonyítványok használatára vonatkozó átmeneti időszak meghosszabbítása tekintetében történő módosításáról (EGT-vonatkozású szöveg)

2021.8.11.   
               
               
                  HU
               
               
                  Az Európai Unió Hivatalos Lapja
               
               
                  L 288/48
               
            
         A BIZOTTSÁG (EU) 2021/1329 VÉGREHAJTÁSI RENDELETE
         (2021. augusztus 10.)
         az (EU) 2020/2235, az (EU) 2020/2236, az (EU) 2021/403 és az (EU) 2021/404 végrehajtási rendeletnek a bizonyos szállítmányok Unióba történő beléptetéséhez szükséges állategészségügyi bizonyítványok, állategészségügyi/hatósági bizonyítványok és hatósági bizonyítványok használatára vonatkozó átmeneti időszak meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre (1) (a továbbiakban: állategészségügyi rendelet) és különösen annak 213. cikke (2) bekezdésére, 224. cikke (4) bekezdésére, 230. cikke (1) bekezdésére, 238. cikke (3) bekezdésére és 239. cikke (3) bekezdésére,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (2) (a továbbiakban: a hatósági ellenőrzésekről szóló rendelet) és különösen annak 90. cikkére, valamint 126. cikke (3) bekezdésére,
         mivel:
         
                     (1)
                  
                  
                     Az (EU) 2020/2235 (3), az (EU) 2020/2236 (4) és az (EU) 2021/403 (5) bizottsági végrehajtási rendelet többek között meghatározza azon állategészségügyi, állategészségügyi/hatósági és hatósági bizonyítványok mintáit, amelyeknek az állat- és áruszállítmányokat az Unióba történő beléptetésük során kötelezően kísérniük kell. E végrehajtási rendeleteket az (EU) 2016/429 és az (EU) 2017/625 rendelet keretében fogadták el. Az (EU) 2016/429 rendelet és az említett három végrehajtási rendelet 2021. április 21-től alkalmazandó.
                  
               
                     (2)
                  
                  
                     Az (EU) 2020/2235, az (EU) 2020/2236 és az (EU) 2021/403 végrehajtási rendelet átmeneti időszakot határoz meg az olyan állat- és áruszállítmányok Unióba történő beléptetésére vonatkozóan, amelyeket olyan, az említett szállítmányok Unióba történő beléptetéséhez szükséges, megfelelő bizonyítványok kísérnek, amelyeket a 2021. április 21. előtt hatályos uniós jogszabályokban meghatározott, vonatkozó bizonyítványmintáknak megfelelően állítottak ki, amennyiben azokat 2021. augusztus 21. előtt megfelelően aláírták. Ezeket a bizonyítványokat az említett végrehajtási rendeletekben megállapított átmeneti rendelkezésekkel összhangban kell értelmezni minden olyan, a bizonyítványokban hivatkozott jogi aktus vonatkozásában, amely már nem alkalmazandó. Az említett átmeneti időszak 2021. október 20-án ér véget.
                  
               
                     (3)
                  
                  
                     Emellett az (EU) 2021/404 bizottsági végrehajtási rendelet (6) többek között szabályokat állapít meg a harmadik országokból, területekről vagy azok körzeteiből származó állatok, szaporítóanyagok és állati eredetű termékek bizonyos szállítmányainak az Unióba történő beléptetéséhez használandó állategészségügyi bizonyítványmintái tekintetében. Az említett végrehajtási rendelet átmeneti rendelkezéseket határoz meg a harmadik országokból, területekről vagy azok körzeteiből származó olyan állatok, szaporítóanyagok és állati eredetű termékek szállítmányainak Unióba történő beléptetésére, amelyeket olyan megfelelő bizonyítványoknak kísérnek, amelyeket a 2021. április 21. előtt hatályos uniós jogszabályoknak megfelelően állítottak ki, amennyiben a bizonyítványokat 2021. augusztus 21. előtt megfelelően aláírták. Ezeket a bizonyítványokat az említett végrehajtási rendeletben megállapított átmeneti rendelkezésekkel összhangban kell értelmezni minden olyan, a bizonyítványokban hivatkozott jogi aktus vonatkozásában, amely már nem alkalmazandó. Ez az átmeneti időszak szintén 2021. október 20-án ér véget.
                  
               
                     (4)
                  
                  
                     Az (EU) 2020/2235, az (EU) 2020/2236, az (EU) 2021/403 és az (EU) 2021/404 végrehajtási rendeletben jelenleg előírt átmeneti időszak nem biztosít elegendő időt a 2021. április 21. óta alkalmazandó uniós jogszabályoknak megfelelő új bizonyítványok kiállításához szükséges intézkedések bevezetésére a harmadik országokban vagy területeken. Ennek megfelelően az említett végrehajtási rendeletekben meghatározott átmeneti időszakot 2022. március 15-ig meg kell hosszabbítani, és ezt a határidőt kell megszabni a szükséges intézkedések bevezetésére és alkalmazására. E határidő-hosszabbítás célja, hogy elősegítse az említett négy végrehajtási rendeletben előírt új bizonyítványok használatára való áttérést, és megakadályozza a kereskedelem szükségtelen megzavarását az említett végrehajtási rendeletek hatálya alá tartozó szállítmányok Unióba való beléptetése vonatkozásában.
                  
               
                     (5)
                  
                  
                     Ezért a kereskedelem szükségtelen megzavarásának elkerülése, valamint annak érdekében, hogy a harmadik országok vagy területek számára elegendő idő álljon rendelkezésre a bizonyítványok kiállítására vonatkozó, 2021. április 21. óta alkalmazandó új követelmények teljesítéséhez szükséges intézkedések bevezetésére, 2022. március 15-ig meg kell hosszabbítani az (EU) 2020/2235, az (EU) 2020/2236, az (EU) 2021/403 és az (EU) 2021/404 végrehajtási rendeletben meghatározott átmeneti időszakot, azzal a feltétellel, hogy a vonatkozó bizonyítványokat a bizonyítvány aláírására jogosult személynek 2022. január 15-ig alá kell írnia.
                  
               
                     (6)
                  
                  
                     Az (EU) 2020/2235, az (EU) 2020/2236, az (EU) 2021/403 és az (EU) 2021/404 végrehajtási rendeletet ezért ennek megfelelően módosítani kell.
                  
               
                     (7)
                  
                  
                     A jogbiztonság érdekében az (EU) 2020/2235, az (EU) 2020/2236, az (EU) 2021/403 és az (EU) 2021/404 végrehajtási rendelet e rendelettel történő módosításainak haladéktalanul hatályba kell lépniük.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/2235 végrehajtási rendelet módosítása
            Az (EU) 2020/2235 végrehajtási rendelet 35. cikke (1) bekezdésének helyébe a következő szöveg lép:
            
               
                  „(1)   Az állati eredetű termékek, összetett élelmiszer-készítmények, emberi fogyasztásra szánt csírák, valamint emberi fogyasztásra szánt csírák előállítására szánt magvak azon szállítmányai, amelyeket a 28/2012/EU rendeletben és az (EU) 2019/628 végrehajtási rendeletben meghatározott mintákkal összhangban kiállított megfelelő bizonyítvány kísér, 2022. március 15-ig léptethetők be az Unióba, feltéve, hogy a bizonyítványt az annak aláírására az említett rendelettel és végrehajtási rendelettel összhangban jogosult személy 2022. január 15. előtt írta alá.”
               
            
         
         
            2. cikk
            Az (EU) 2020/2236 végrehajtási rendelet módosítása
            Az (EU) 2020/2236 végrehajtási rendelet 10. cikke (1) bekezdésének helyébe a következő szöveg lép:
            
               
                  „(1)   A víziállatok és víziállatoktól származó állati eredetű termékek azon szállítmányai, amelyeket az 1251/2008/EK rendeletben meghatározott mintával összhangban kiállított megfelelő állategészségügyi bizonyítvány kísér, 2022. március 15-ig léptethetők be az Unióba, feltéve, hogy a bizonyítványt a hatósági ellenőr 2022. január 15. előtt írta alá.”
               
            
         
         
            3. cikk
            Az (EU) 2021/403 végrehajtási rendelet módosítása
            Az (EU) 2021/403 végrehajtási rendelet 27. cikke (1) bekezdésének helyébe a következő szöveg lép:
            
               
                  „(1)   A szárazföldi állatok és szaporítóanyagaik azon szállítmányai, amelyeket a 798/2008/EK és a 206/2010/EU rendeletben, a 139/2013/EU és az (EU) 2018/659 végrehajtási rendeletben, a 2006/168/EK és a 2010/472/EU határozatban, valamint a 2011/630/EU, a 2012/137/EU és az (EU) 2019/294 végrehajtási határozatban meghatározott mintákkal összhangban kiállított megfelelő bizonyítvány kísér, 2022. március 15-ig léptethetők be az Unióba, feltéve, hogy a bizonyítványt az annak aláírására az említett rendeletekkel, végrehajtási rendeletekkel, határozatokkal és végrehajtási határozatokkal összhangban jogosult személy 2022. január 15. előtt írta alá.”
               
            
         
         
            4. cikk
            Az (EU) 2021/404 végrehajtási rendelet módosítása
            Az (EU) 2021/404 végrehajtási rendelet 6. cikke (1) bekezdésének helyébe a következő szöveg lép:
            
               
                  „(1)   Az állatok, szaporítóanyagok és állati eredetű termékek alábbi jogi aktusok alapján az Unióba történő beléptetéséhez engedéllyel rendelkező harmadik országokból, területekről vagy azok részeiből származó és a következő jogi aktusok szerint kiállított megfelelő bizonyítvánnyal kísért szállítmányainak az Unióba történő beléptetése 2022. március 15-ig engedélyezendő, amennyiben a bizonyítványt a szóban forgó jogi aktusok szerint a bizonyítvány aláírására jogosult személy 2022. január 15. előtt írta alá:
                  
                              —
                           
                           
                              a 798/2008/EK rendelet,
                           
                        
                              —
                           
                           
                              az 1251/2008/EK rendelet,
                           
                        
                              —
                           
                           
                              a 206/2010/EU rendelet,
                           
                        
                              —
                           
                           
                              a 605/2010/EU rendelet,
                           
                        
                              —
                           
                           
                              a 139/2013/EU végrehajtási rendelet,
                           
                        
                              —
                           
                           
                              az (EU) 2016/759 végrehajtási rendelet,
                           
                        
                              —
                           
                           
                              az (EU) 2018/659 végrehajtási rendelet,
                           
                        
                              —
                           
                           
                              a 2006/168/EK határozat,
                           
                        
                              —
                           
                           
                              a 2007/777/EK határozat,
                           
                        
                              —
                           
                           
                              a 2008/636/EK határozat,
                           
                        
                              —
                           
                           
                              a 2010/472/EU határozat,
                           
                        
                              —
                           
                           
                              a 2011/630/EU határozat,
                           
                        
                              —
                           
                           
                              a 2012/137/EU végrehajtási határozat,
                           
                        
                              —
                           
                           
                              az (EU) 2019/294 végrehajtási határozat.”
                           
                        
            
         
         
            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  HL L 95., 2017.4.7., 1. o.
         
         
            (3)  A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).
         
            (4)  A Bizottság (EU) 2020/2236 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a víziállatokat és bizonyos, víziállatoktól származó állati eredetű termékeket tartalmazó szállítmányok Unióba történő beléptetésére és Unión belüli mozgatására vonatkozó állategészségügyi bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 1251/2008/EK rendelet hatályon kívül helyezéséről (HL L 442., 2020.12.30., 410. o.).
         
            (5)  A Bizottság (EU) 2021/403 végrehajtási rendelete (2021. március 24.) az (EU) 2016/429 és az (EU) 2017/625 európai parlamenti és tanácsi rendeletnek a szárazföldi állatok és szaporítóanyagaik bizonyos kategóriáit tartalmazó szállítmányok Unióba történő beléptetésére és tagállamok közötti mozgatására vonatkozó állategészségügyi és állategészségügyi/hatósági bizonyítványminták tekintetében történő alkalmazására vonatkozó szabályok megállapításáról és az ilyen bizonyítványok hatósági kiállításáról, valamint a 2010/470/EU határozat hatályon kívül helyezéséről (HL L 113., 2021.3.31., 1. o.).
         
            (6)  A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).